*Kedves Szülők!*

Hagyományainkhoz híven **november 20-án, szerdán** idén is megrendezzük **a Szakmák Napját,** amely iskolánk pályaorientációs napja. Az alsóbb évfolyamoknak munkahelylátogatásokat szervezünk osztálykeretben. A 11. és 12. évfolyamos diákjainknak iskolai programok és beszélgetések segítenek a pályaválasztásban, valamint a továbbtanulási lehetőségek közti döntésben.

Ehhez segítséget kérünk. Ha van Önök vagy ismerőseik között, aki ezt a délelőttjét a berzsenyis diákokkal tudja tölteni, kérjük, hogy vegyen részt egy 90 perces kerekasztal-beszélgetésen az iskolában!

Az előzetes igényfelmérés szerint főleg az alábbi foglalkozások, szakterületek iránt érdeklődnek diákjaink:

* bölcsész (történész, fordító, …)
* informatikus
* jogász
* matematikus
* alkalmazott matematikus
* építészmérnök
* gépészmérnök
* villamosmérnök
* orvos
* pszichológus
* természettudományos kutatás (vegyész, biológus, fizikus…)
* társadalomtudomány (szociológus, …)
* állatorvos
* turizmus, vendéglátás
* marketinges
* közgazdász
* pilóta
* gyógypedagógus
* média
* színház

A jelentkezéseket a szakmaknapja@berzsenyi.hu címre várjuk az alábbi űrlap kitöltésével október 15-ig.

Segítségüket előre is köszönjük!

**Szakmák Napja – 2019. november 20. (szerda)**

**Jelentkezési lap kerekasztal-beszélgetésre**

**Név:**

Foglalkozás:

Tevékenységi kör, amelyről kerekasztal-beszélgetésen vagy egyéni beszélgetésen beszélne:

Melyik idősáv a megfelelőbb? 9 óra 11 óra mindegy

**Elérhetőség:** Telefon: .E-mail:

**Kapcsolat:** Ha a gyermeke a Berzsenyibe jár: a gyermek neve, osztálya, telefonszáma, e-mail címe:

Ha nem, akkor az Önt ismerő berzsenyis kolléga neve: